CELEX: 62010FN0057
Language: da
Date: 2010-07-14 00:00:00
Title: Sag F-57/10: Sag anlagt den 14. juli 2010 — Pedeferri m.fl. mod Kommissionen

19.2.2011   
            
            
               DA
            
            
               Den Europæiske Unions Tidende
            
            
               C 55/36
            
         Sag anlagt den 14. juli 2010 — Pedeferri m.fl. mod Kommissionen
   (Sag F-57/10)
   2011/C 55/66
   Processprog: italiensk
   
      Parter
   
   
      Sagsøgere: Stefano Pedeferri (Sangiano, Italien) m.fl. (ved advokat G. Vistoli)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om, at det fastslås, at sagsøgerne er ansatte i Europa-Kommissionen, og at de genoptages blandt det vedtægtsmæssige personale i Det Fælles Forskningscenter i Ispra. Desuden en påstand om erstatning for den økonomiske og ikke-økonomiske skade, som hver af dem har lidt.
   
      Sagsøgernes påstande
   
   
               —
            
            
               Sagsøgerne gives medhold i, at deres ansættelse som arbejdstagere skete i klar modstrid med den italienske lov nr. 1369/60, hvorfor det fastslås, at hvert enkelt af sagsøgernes ansættelsesforhold i Europa-Kommissionen skal reguleres af den aftalemæssige, aflønningsmæssige og socialsikringsmæssige ordning, som svarer til deres funktioner, med virkning fra det tidspunkt, hvor de påbegyndte arbejdet, eller i givet fald fra den dato, der måtte blive fastsat under sagen.
            
         
               —
            
            
               Europa-Kommissionen tilpligtes at genoptage dem i fortegnelsen over det vedtægtsmæssige personale ved Det Fælles Forskningscenter i Ispra med den relevante aflønningsmæssige, bidragsmæssige og socialsikringsmæssige behandling.
            
         
               —
            
            
               Europa-Kommissionen tilpligtes at betale sagsøgerne samtlige skyldige beløb i deres egenskab af ansatte ved Det Fælles Forskningscenter i Ispra, hvor Kommissionen kapitaliserer og udbetaler forskellen med hensyn til socialsikring og lægebehandling, for så vidt som Personaleretten når frem til, at de har krav herpå, i forhold til den vedtægtsmæssige og økonomiske ordning, der gælder for ansatte i Den Europæiske Union, der udfører opgaver som sikkerhedsvagter.
            
         
               —
            
            
               Hver af sagsøgerne tildeles i erstatning for den økonomiske og ikke- økonomiske skade, som de har lidt, et beløb svarende til 50 % af det, der tilkommer dem af ovennævnte grunde, hvilket beløb under alle omstændigheder ikke kan være mindre end 50 000 EUR.